ಮೇಕೆಯ ಕಾಲಿಗೆ ಗಾಯ, ಚಿಕಿತ್ಸೆಗೆಂದು 3 ಕಿ.ಮೀ ಹೊತ್ತುಕೊಂಡೆ ಸಾಗಿದ ಅಜ್ಜಿ..! ಧಾರವಾಡ: ಕೊರೊನಾ ಎರಡನೆ ಅಲೆಯನ್ನ ತಡೆಯೋದಕ್ಕೆ ರಾಜ್ಯ ಸರ್ಕಾರ ಲಾಕ್ಡೌನ್ ಏನೋ ವಿಧಿಸಿದೆ. ಆದ್ರೆ ಲಾಕ್ಡೌನ್ ನಿಂದಾಗಿ ಸಾಮಾನ್ಯ ಜನರ ಬದುಕು ಮೂರಾಬಟ್ಟೆಯಾಗಿದೆ. ಮನೆಯಿಂದ ಹೊರಹೋಗುವ ಹಾಗಿಲ್ಲ, ದುಡಿಮೆಯಿಲ್ಲ ಹೀಗೆ ಅನೇಕ ಕಾರಣಗಳಿಂದ ಜನ ನರಳುವಂತಾಗಿದೆ. ಜನರ ಪಾಡು ಒಂಥರ ಆದ್ರೆ ಪ್ರಾಣಿಗಳ ಪಾಡು ಇನ್ನೊಂದು ಥರ. ಧಾರವಾಡ ಜಿಲ್ಲೆಯಲ್ಲಿ ಪ್ರಾಣಿಗಳ ವಿಚಾರವಾಗಿ ಮನಕಲುಕುವ ಘಟನೆಯೊಂದು ನಡೆದಿದೆ. ಹೊರವಲಯದ ಹೆಬ್ಬಳ್ಳಿ ಅಗಸಿಯ ನಿವಾಸಿ ಶಂಕ್ರವ್ವ ಎಂಬ ವೃದ್ದೇ ಮೇಕೆಯೊಂದನ್ನ ಸಾಕಿದ್ದಾರೆ. ಆ ಮೇಕೆ ಕಾಲಿಗೆ ಗಾಯ ಮಾಡಿಕೊಂಡಿದೆ. ಅದರ ನೋವನ್ನು ನೋಡಲಾರದೆ, ಚಿಕಿತ್ಸೆ ಕೊಡಿಸಬೇಕು ಎಂದುಕೊಂಡಿದ್ದಾರೆ. ಲಾಕ್ಡೌನ್ ಆದ ಕಾರಣ ಅಲ್ಲೆಲ್ಲೂ ಹತ್ತಿರದಲ್ಲಿ ಚಿಕಿತ್ಸೆ ಸಿಕ್ಕಿಲ್ಲ. ಆದ್ರೆ ಮುದ್ದಿನ ಮೇಕೆ ಮರಿ ಅಲ್ವೆ. ಚಿಕಿತ್ಸೆಗಾಗಿ ಸುಮಾರು ಮೂರು ಕಿಲೋ ಮೀಟರ್ ಹೊತ್ತುಕೊಂಡೆ ಸಾಗಿದೆ ಆ ವೃದ್ಧೆ. ದಣಿವಾದಾಗೆಲ್ಲಾ ಮೇಕೆಗೆ ಸೊಪ್ಪನ್ನ ತಿನ್ನಿಸಿ, ತನ್ನ ದಣಿವನ್ನ ತೀರಿಸಿಕೊಂಡಿದೆ. ಕಡೆಗೂ ಕಷ್ಟಪಟ್ಟು ಆಸ್ಪತ್ರೆ ಹಿಡಿದು ಮೇಕೆಗೆ ಚಿಕಿತ್ಸೆ ಕೊಡಿಸಿದ್ದಾರೆ ಆ ಅಜ್ಜಿ.